ມຽນມາກ່າວວ່າ ໄທສາມາດຊ່ອຍແກ້ໄຂ ບັນຫາກະຫລ່ຽງໄດ້
ມຽນມາ ກ່າວວ່າ ໄທສາມາດດໍາເນີນການເພີ່ມຂຶ້ນໄດ້ ເພື່ອຍັບຍັ້ງພວກກະບົດຊາວກະຫລ່ຽງ.
ລັດຖະມົນຕີຖະແຫລງຂ່າວມຽນມາ ກ່າວວ່າ ໄທຊຶ່ງເປັນປະເທດເພື່ອນບ້ານອາດສາມາດດໍາເນີນການເພີ່ມຕື່ມເພື່ອຊ່ອຍຍັບຍັ້ງການກໍ່ການກະ ບົດມາເປັນເວລານຶ່ງທົດສະວັດໃນພາກຕາເວັນອອກຂອງມຽນມານັ້ນ ໜັງສືພິມ New Light of Myanmar ທີ່ລັດເປັນຜູ້ດໍາ ເນີນການກ່າວວ່າ ທ່ານ Kyaw Hsan ລັດຖະມົນຕີ ຖະແຫລງຂ່າວກ່າວຕໍ່ກອງປະຊຸມສະພາແຫ່ງຊາດໃນວັນ ວັນຈັນມື້ກ່ອນນີ້ວ່າ ຖ້າໄທຫາກຢືນຢູ່ໃນຖານະເປັນປະ ເທດເພື່ອນມິດແລ້ວ ບັນຫາຕ່າງໆໃນລັດຂອງຊາວກະ ຫລ່ຽງ ຢູ່ໃນມຽນມ້າ ກໍຈະໄດ້ຮັບການແກ້ໄຂໃນໄວໆ ນີ້ ລັດຖະມົນຕີຖະແຫລງຂ່າວມຽນມາບໍ່ໄດ້ບົ່ງຊື່ໄທອອກມາໂດຍກົງ ແຕ່ອ້າງອິງເຖິງປະເທດເພື່ອບ້ານຂອງລັດຊາວກະຫລ່ຽງນັ້ນ ໄທໃຫ້ບ່ອນພັກພາອາໄສແກ່ພວກຊາວອົບພະຍົບຊົນເຜົ່າ ກະຫລ່ຽງຫລາຍພັນຄົນຈາກມຽນມາ ຊາວກະຫລ່ຽງເປັນຊົນກຸ່ມນ້ອຍໃຫຍ່ທີ່ສຸດໃນມຽນມາ ບັນດາກຸ່ມກະບົດປະກອບອາວຸດໃນລັດກະຫລ່ຽງໄດ້ທໍາການຕໍ່ສູ້ກັບລັດຖະບານທະຫານມຽນມາມາເປັນເວລາຫລາຍທົດສະວັດເພື່ອພະຍາຍາມຊອກຫາຊ່ອງທາງປົກຄອງຕົນເອງຈາກລັດຖະບານກາງມຽນມານັ້ນ ທ່ານ Kyaw Hsan ກ່າວວ່າ ພວກກະບົດໃຊ້ສູນອົບພະຍົບແຫ່ງຕ່າງໆໃນໄທເປັນຖານປະຕິບັດງານຂອງພວກເຂົາເພື່ອທໍາການໂຈມຕີກອງທັບມຽນມາ ແລະກ່າວຕໍ່ໄປວ່າ ພວກກະບົດຍັງສືບຕໍ່ມີຄວາມແຂງແຮງຢູ່ ໂດຍໄດ້ຮັບການຊ່ອຍເຫລືອຈາກປະເທດມະຫາອໍາ ນາດບາງປະເທດ ພ້ອມທັງອົງການຈັດຕັ້ງທີ່ບໍ່ພົວພັນກັບລັດຖະບານຕ່າງໆແລະໄທ